Når der fra onsdag til søndag afholdes svømme-EM forjuniorer i den belgiske by Antwerpen, så er det for nordjyske Mie Ø. Nielsen en del af forberedelserne til sommerens OL i London. Samtidig skal den unge svømmer forsvare sine titler i 50 og 100 meter rygsvømning, hvor hun er forsvarende junioreuropamester. Samtidig deltager Mie Ø. Nielsen i 4x100 meter fri holdkap, hvor holdet ventes at komme i finalen. Og der er store forventninger til Mie Ø. Nielsen og resten af det danske hold. Talentudvikler i Dansk Svømmeunion, Michael Hinge, forventer at de danske juniorer tager mellem tre og seks medaljer med hjem fra mesterskaberne i Belgien. - Det hører til sjældenhederne at vi har så store individuelle forventninger, men vi har med en ret stærk årgang at gøre her. Typisk siger jeg, at EM for juniorer er en læreplatform, men det er nu udvidet til også at omfatte at lære at vinde i skarp international konkurrence, siger Michael Hinge.

Opsummering:
Der er store forventninger til den aalborgensiske OL-svømmer ved det forestående europamesterskab for juniorer.